text: Nedskydning af råger i fuld gang
  11 maj 2012 kl. 16.42
  Årets jagt på råger er i fuld gang. Jægere med særlig tilladelse fra Naturstyrelsen må nedskyd råger, der generer mennesker med støj og deres efterladenskaber.
  Rågerne samler sig i store ynglekolonier.
  For år tilbage var rågerne totalfredede. I dag kan Naturstyrelsen give særlige tilladelser til at skyde råger og deres unger i perioden 1. maj til 15. juni. Omkring 750 nedskydes i hver jagtsæson.
  Naturstyrelsen giver tilladelse til nedskydning, hvis de er blevet en plage i boligområder. Styrelsen vurderer, om der er alternativer til nedskydning. For eksempel om rågerne kan skræmmes væk.
  